Արցախի գիտական կենտրոնում տեղի է ունեցել գիտական խորհրդի նիստ: Կենտրոնի տնօրեն Ստեփան Դադայանը, ներկայացնելով իրականացված աշխատանքները, նշել է, որ Արցախի գիտական կենտրոնը լուրջ ուշադրություն է դարձնում գիտական կադրերի պատրաստման խնդրին. վերջին երեք տարիների ընթացքում կենտրոնի աշխատողներից մեկը պաշտպանել է դոկտորական, իսկ հինգը՝ թեկնածուական թեզեր, գիտաշխատողների կողմից հեղինակավոր հանդեսներում տպագրվել են տասնյակ գիտական հոդվածներ և մենագրություններ: Ս. Դադայանը նաև նշել է, որ լաբորատորիաների համար հատկացված տարածքները վերանորոգված են, և համապատասխան սարքավորումներով դրանց կահավորումը կնպաստի գիտահետազոտական աշխատանքների արդյունավետության բարձրացմանը: